இக்கால கிரக நிலைகளை ஆராய்கின்ற போழுது மகர இலக்ன அதிபதியான சனிபகவான் 2 ஆம் வீட்டுக்கும் அதிபதியாகி 12 ஆம் வீட்டில் மறைந்தாலும், அவர் கேதுவின் சாரம் பெற்று கேதுவும் 2 இல் அமர்வதால் ஓரளவு நற்பலன்களைத் தரும் ஆண்டாகவே எதிர்பார்க்கலாம். மக்களின் கைகளில் பணப்புழக்கம் சரளமாக இருந்து கொண்டிருக்கும். முதலீடுகளும் அதிகரித்துக் காணப்படும். அதே சமயம் தேவையற்ற விரையங்களும், நஷ்டங்களும் ஏற்பட்டுக் கொண்டிருக்கும். நாட்டில் தகவல் தொடர்புத் துறையும், போக்குவரத்துத் துறையும் சிறப்பாக சாதகமாக இருக்கும்.